21-11-2024

Suliap normua: 2024 - 19860

All. nr. 24746780

Postboks 269

3900 Nuuk

Oqarasuaat (+299) 34 50 00

Fax (+299) 34 63 55

E-maili: apn@nanoq.gl

www.naalakkersuisut.gl

|  |
| --- |
|    |
| **Aalisarnerup teknikikkut iluarsartuussivigineqarnera pillugu Namminersorlutik Oqartussat nalunaarutissaattut siunnersuutip tusarniutigineqarnera** |

Matumuuna Aalisarnerup teknikikkut iluarsartuussivigineqarnera pillugu Namminersorlutik Oqartussat nalunaarutissaattut siunnersuut tusarniutitut nassiunneqarpoq.

Tusarniaanermi ilanngussat makku ilanngunneqarput:

* Uunga siunnersuut: Aalisarnerup teknikikkut iluarsartuussivigineqarnera pillugu Namminersorlutik Oqartussat nalunaarutaat
* Ilanngussat 1 - 6

Siunnersuummut oqaaseqaatigineqartut kingusinnerpaamik Aalisarnermut Piniarnermullu Naalakkersuisoqarfimmut tunniuteriissapput

**19. december 2024, nal. 16.00**

Siunnersuummut oqaaseqaataaratarsinnaasut mailinut ukununnga nassiunneqassapput APN@nanoq.gl aamma jepa@nanoq.gl kiisalu thra@nanoq.gl cc-mut ilanngullugit, imaluunniit allakkatigut:

Aalisarnermut Piniarnermullu Naalakkersuisoqarfik

Imaneq 1A, 701

Postboks 296

3900 Nuuk

Siunnersuut aamma Naalakkersuisut tusarniaanermut nittartagaani nassaarineqarsinnaavoq uani: <https://naalakkersuisut.gl/Hoeringer?sc_lang=kl-GL>

**Siunnersuutip tunuliaqutaa**

Aalisarneq pillugu Inatsisartut inatsisaata ulloq 16. maj 2024-imi akuerineqartup atuutilersinneqarnerani immikkoortut ilaattut una siunnersuutaavoq. Aalisarnerup teknikikkut iluarsartuussivigineqarnera aamma Imartani Kalaallit Nunaata aalisarnikkut oqartussaaffigisaani raajarniarneq pillugu nalunaarut kiisalu malittarisassat nutaat, soorlu aalisariutit angissusissaat Qeqertarsuup Tunuani siunissami aalisarsinnaanerminnut akuerineqartussat kiisalu saarulliinnik uumatitsiviit pillugit malittarisassat nutaat atuutilersinneqarneri, siunnersuummi uani ataatsimut allaaseriniarneqarput nalunaarummillu atuuttumik nutarteriniarnerullutik. Aalisariutinut inuussutissarsiutigalugu aalisartartunut Kalaallit Nunaannit pigineqarlutik nalunaarusorsimasunut tamanut siunnersuut atuuppoq.

Aalisarnermut inatsisip akuersissutigineqaqqammisup atuutilersinneqarnerani, uumasoqatigiit pillugit nalunaarutit atornagit aalisarnermi nalimmassaalluni atuuffiit nalunaarutaannik atugaqalernissaq aamma anguniarneqarpoq.

Tamanna ima paasineqassaaq; inuussutissarsiutigalugu aalisarnermut teknikkikkut malittarisassat tamarmik nalunaarummi uani nassaarineqarsinnaasut aamma uumasoqatigiit, aalisarnermi teknikkikkut nalimmassaaffigineqartarnerinut malittarisassartaannik, immikkoortiterneqartarneri siunissami allassimasoqarunnaassasoq. Uumasoqatigiit aalajangersimasut immikkut malittarisassiuunneqaleraangata nalunaarutip malittarisassaani immikkut taakkua allaaserineqartarumaarput.

Taamaalilluni nalunaarutissatut nutaatut siunnersuummi aalajangersakkat atuutereersut ataatsimoortinneqarput, iliuusissallu nutaat uku siunnersuutigineqarput:

1. Angallatit tunngaviusumik killeqarfimmit 3 sømilip iluani raajarniarnissamik kissaateqartut tamani angissusaat 40 meterinut/1.000 B/T-mut (brutto tons) killeqarnissaasa ilanngunneqarnissaa siunnersuutigineqarpoq, tak § 5, imm. 1. Angallatit 40 meteri sinnerlugu takissusillit maannakkut raajarniartut angallatip taarsernissaata tungaanut raajarniaannarsinnaapput.
2. Angallatit tunisassiorsinnaanermut akuersissutillit “Qeqertarsuup Tunuani Karsimi” aamma “Sisimiut Karsimi” raajarniarnissaasa inerteqqutigineqarnissaa siunnersuutigineqarpoq, tak. § 5, imm. 3.
3. Tassunga atatillugu uumasunik uumatitsiviit (saarullinnik uumatitsiviit) aamma angallatinik uumasunik assartuutinik nalimmassaalluni malittarisassat nutaat atuutilersinneqarnissaat siunnersuutigineqarput, taamaalilluni uumasunik illersuilluni taakkua atorneqarsinnaalersinneqassallutik aamma aalisakkat uumatitsivinni piffissami sivisunerusumi uninngatinneqannginnissaat qulakkeerneqassalluni kiisalu pisariaqanngitsumik amerlanerullutik uumatitsivimmiittariaarutissallutik, taamaalillutillu pisarianngitsumik sanigorneri ajoqusernissaallu pinaveersimatinneqarsinnaassallutik, tak. § 18.
4. Sinerissap qanittuani saarullinniarnermi qalorsuit, qalorsuit kaajallaakiartortitat aamma ungusiniutit atorneqarnissaat inerteqqutaajunnaassasoq siunnersuutigineqarpoq, tak. § 3, imm. 2.
5. Avataasiorluni aalisarnermi qassutit atorneqarnissaasa inerteqqutigineqarnera atorunnaarsinneqassasoq siunnersuutigineqarpoq, tak. § 19.
6. Bundgarnersorluni saarullinniarnermi kalerrisaarutit iminnartut pinngitsoorani atorneqarnissaat siunnersuutigineqarpoq, tak. § 23. Tamanna uumasut miluumasut saniatigut pisarisoorneqarnissaat pinngitsoorniarlugu.
7. Aqutsiveqarfimmi Nuuk/Paamiut saattuanut karsip atuutilersinneqarnissaa siunnersuutigineqarpoq, tak. § 11 imm. 1, nr. 3.
8. Siunnersuutigineqarpoq atortut immap naqqanut tuttartut atorlugit aalisarneq Kalaallit Nunaata Kitaani Toqqusap kitaata tungaani, tak. § 11, imm. 2, koraaleqarfik illersorniarlugu inerteqqutigineqassasoq.

Inussiarnersumik inuulluaqqusillunga

Aalisarnermut Piniarnermullu Naalakkersuisoqarfik

apn@nanoq.gl

+299 34 50 00

|  |  |
| --- | --- |
| **Sammisaq:** | Uunga siunnersuut: Aalisarnerup teknikikkut iluarsartuussivigineqarnera pillugu Namminersorlutik Oqartussat nalunaarutaat |

|  |  |
| --- | --- |
| **Ulloq saqqummiussiffik** | 21. november 2024 |

|  |  |
| --- | --- |
| **Tusarniaanermut piffissarititaq** | 19. december 2024, nal. 16.00 |

|  |  |  |
| --- | --- | --- |
| **Tusarniaavigineqartoq** | **maili** | **Akissut tiguneqarpoq** |
| Kalaallit Nunaanni Sulisitsisut | ga@ga.gl |  |
| SIK | sik@sik.gl |  |
| KNAPK | knapk@knapk.gl |  |
| SQAPK | sqapk.OO@gmail.com |  |
| QAK | allaffik@qakkn.gl |  |
| NUSUKA | nusuka@greennet.gl |  |
| Aalisarnermut siunnersuisoqatigiit ilaasortaalu |  |  |
| Grønlandsbanken | banken@banken.gl |  |
| Bank Nordik | nuuk@banknordik.gl |  |
| Royal Greenland | info@royalgreenland.com |  |
| Kommuneqarfik Sermersooq | kommuneqarfik@sermersooq.gl |  |
| Kommune Qeqertalik | qeqertalik@qeqertalik.gl |  |
| Kommune Kujalleq | kommune@kujalleq.gl |  |
| Qeqqata Kommunia | qeqqata@qeqqata.gl |  |
| Avannaata Kommunia, | avannaata@avannaata.gl |  |
| Oceans North | contact@oceansnorth.gl |  |
| Transparency International Greenland | info@transparency.gl |  |
| WWF | wwf@wwf.dk |  |